
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ _ Αρ. Φύλλου 209 

10 Οκτωβρίου 1997 


ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 288 

θέσπιση στοιχειωδών μέτρων ελέγχου των ασθενειών των 
δίθυρων μαλακίων και τροποποίηση διατάξεων του 
Προεδρικού Διατάγματος 223/1995 (Α7128) σε συμ¬ 
μόρφωση προς τις Οδηγίες 95/22/ΕΚ και 95/70/ΕΟΚ 
του Συμβουλίου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 1 παρ. 1, 2, 3 και 4 του Ν. 1338/1983 
«Εφαρμογή του κοινοτικού δικαίου» (Α734) όπως η παρ. 1 
έχει τροποποιηθεί με το άρθρ. 6 του Ν. 1440/1984 και 
του άρθρ. 3 όπως αντικαταστάθηκε με το άρθρ. 65 Ν. 
1892/1990 (Α7101). 

β) Του άρθρου 20 παρ. 1 του Ν. 248/1914 «Περί οργα- 
νώσεως της Ζωοτεχνικης και Κτηνιατρικής Υπηρεσίας» 
(Α7110) το οποίο προστέθηκε με το άρθρο μόνο του Α.Ν. 
της 23/24 Ιανουάριου 1936 (Α747). 

γ) Του άρθρου 29Α του Ν. 1558/1985 «Κυβέρνηση και 
Κυβερνητικά Όργανα» (Α7137) το οποίο προστέθηκε με 
το άρθρο 27 του Ν. 2081 /1992 (Α7154) και αντικαταστά- 
θηκε με το άρθρο 1 παρ. 2α του Ν. 2469/1997 (Α738). 

2. Την με αριθ. 358731/1996 απόφαση του Πρωθυ¬ 
πουργού και του Υπουργού Γεωργίας «Ανάθεση αρμοδιο¬ 
τήτων στους Υφυπουργούς Γεωργίας Δημήτριο Σωτηρλή 
και Βασίλειο Γερανίδη» (Β7939). 

3. Το γεγονός ότι από τις διατάξεις του παρόντος Δια¬ 
τάγματος δεν προκαλείται δαπάνη σε βάρος του Κρατικού 
Προϋπολογισμού. 

4. Την 287/1997 γνωμοδότηση του Συμβουλίου της 


Επικράτειας, μετά από πρόταση του Υπουργού Εθνικής 
Οικονομίας και του Υφυπουργού Γεωργίας, αποφασί¬ 
ζουμε: 

Άρθρο 1 

(Άρθρο 1 της Οδηγίας 95/70/ΕΚ) 

Σκοπός 

Με το παρόν Διάταγμα καθορίζονται τα στοιχειώδη μέ¬ 
τρα τα οποία εφαρμόζονται υποχρεωτικά σε ολόκληρη την 
Ελληνική Επικράτεια για την καταπολέμηση των ασθε¬ 
νειών των δίθυρων μαλακίων που προβλέπονται στο παρόν 
Διάταγμα και τροποποιείται το Προεδρικό Διάταγμα 223/ 
1995 (Α7128) «Όροι υγειονομικού ελέγχου που διέπουν 
τη διάθεση στην αγορά ζώων και προϊόντων υδατοκαλ¬ 
λιέργειας, σε συμμόρφωση προς τις Οδηγίες 91 /67/ΕΟΚ 
και 93/54/ΕΟΚ του Συμβουλίου και την απόφαση 93/22/ 
ΕΟΚ της Επιτροπής» σε συμμόρφωση προς τις Οδη¬ 
γίες: 

α) 95/22/ΕΟΚ του Συμβουλίου (ΕΕ αριθ. 1.243 της 

11.10.1995 σελ. 1) και 

β) 95/70/ΕΟΚ του Συμβουλίου (ΕΕ αριθ. Ι_332 της 

30.12.1995 σελ. 33) 

Άρθρο 2 

(Άρθρο 2 της Οδηγίας 95/70/ΕΚ) 

Ορισμοί 

1. Για τους σκοπούς του παρόντος Διατάγματος, εφαρ¬ 
μόζονται όπου χρειάζεται οι ορισμοί του άρθρου 2 του Π. 
Δ/τος 223/1995 (Α7128) και του άρθρου 2 του Π. Δ/τος 
412/1994 (Α7232). 

2. Εξ άλλου, ως «μη φυσιολογική θνησιμότητα» νοείται: 
η αιφνίδια θνησιμότητα που αφορά περίπου το 15% των 
αποθεμάτων και παρατηρείται στη σύντομη χρονική πε¬ 
ρίοδο, που μεσολαβεί μεταξύ δύο ελέγχων (με επιβεβαί¬ 
ωση εντός 15 ημερών). Σε ένα εκκολαπτήριο, θεωρείται 
ως μη φυσιολογική η θνησιμότητα όταν ο καλλιεργητής 
δεν λαμβάνει νύμφες κατά τη διάρκεια περιόδου στην 
οποία έγιναν διαδοχικές ωοτοκίες από διαφορετικές γε¬ 
νιές. Σε ένα εκτροφείο γόνου, ως μη φυσιολογική θνησι¬ 
μότητα θεωρείται μια αφνίδια σημαντική θνησιμότητα εμ- 

φανιζομένη σε σύντομο χρονικό διάστημα σε πολλούς σω¬ 
λήνες. 

ΜΕΡΟΣ Α’ 

Άρθρο 3 

(Άρθρο 3 της Οδηγίας 95/70/ΕΚ) 

1. Οι αρμόδιες τοπικές κτηνιατρικές αρχές των Νομαρ¬ 
χιακών Αυτοδιοικήσεων καταχωρούν όλες τις εκμεταλ¬ 
λεύσεις εκτροφής διθύρων μαλακίων σε ειδικά μητρώα τα 
οποία τηρούνται για το σκοπό αυτό και τα οποία πρέπει να 
ενημερώνονται τακτικά. 

2. Όλες οι εκμεταλλεύσεις εκτροφής διθύρων μαλα¬ 
κίων υποχρεούνται να τηρούν αρχείο με πλήρη στοιχεία 
για: 

α) τα ζώντα μαλάκια που εισάγονται στην εκμετάλ¬ 
λευση, με όλα τα στοιχεία που αφορούν την παράδοση, 
τον αριθμό ή το βάρος, το μέγεθος και την καταγωγή τους, 

β) τα δίθυρα μαλάκια που εξέρχονται από την εκμετάλ¬ 
λευση και προορίζονται για επανεμβάπτιση, με όλα τα 
στοιχεία που αφορούν την αποστολή, τον αριθμό ή το βά¬ 
ρος, το μέγεθος και τον προορισμό τους, 

γ) την τυχόν μη φυσιολογική θνησιμότητα. 

Το αρχείο αυτό, το οποίο μπορεί να εξετασθεί ανά πάσα 
στιγμή από την αρμόδια τοπική κτηνιατρική αρχή, ενημε¬ 
ρώνεται τακτικά και διατηρείται επί τέσσερα έτη. 

Άρθρο 4 

(Άρθρο 4 της Οδηγίας 95/70/ΕΚ) 

Οι αρμόδιες τοπικές κτηνιατρικές αρχές, στις εκμεταλ¬ 
λεύσεις, στις ζώνες εκτροφής και στις φυσικές κοίτες 
εκμετάλλευσης δίθυρων μαλακίων, εφαρμόζουν υποχρε¬ 
ωτικό πρόγραμμα παρακολούθησης και δειγματοληψίας, 
με το οποίο πρέπει να εφασφαλίζεται η παρακολούθηση 
της υγειονομικής κατάστασης των ζωικών κεφαλαίων και 
να διαπιστώνεται η μη φυσιολογική θνησιμότητα. 

Εξάλλου, η αρμόδια τοπική κτηνιατρική αρχή μπορεί να 
εφαρμόζει το προαναφερόμενο πρόγραμμα στα κέντρα 
καθαρισμού και στις εγκαταστάσεις αποθήκευσης που 
απορρίπτουν ύδατα στη θάλασσα. 

Εάν κατά την εφαρμογή του εν λόγω προγράμματος δια¬ 
πιστωθεί μη φυσιολογική θνησιμότητα, η αρμόδια τοπική 
κτηνιατρική αρχή πρέπει: 

-να καταρτίζει κατάλογο των σημείων που εκδηλώνο¬ 
νται οι ασθένειες του παραρτήματος Α κατάλογος II του Π. 
Δ/τος 223/1995 (Α7128), εφόσον οι ασθένειες αυτές 
δεν υπάγονται σε πρόγραμμα που έχει εγκριθεί βάσει του 
εν λόγω Διατάγματος, 

- να καταρτίζει κατάλογο των σημείων όπου διαπιστώ¬ 
νεται μη φυσιολογική θνησιμότητα συνδεόμενη με την πα¬ 
ρουσία ασθενειών του παραρτήματος Δ, ή των σημείων για 
τα οποία η τοπική κτηνιατρική αρχή έχει πληροφορίες που 
δημιουργούν υπόνοιες παρουσίας ασθενειών. 

- να ελέγχει την εξέλιξη και την γεωγραφική κατανομή 
των ασθενειών που αναφέρονται στις δύο προηγούμενες 
περιπτώσεις. 


Άρθρο 5 

(Άρθρο 5 της Οδηγίας 95/70/ΕΚ) 

1. Κάθε υποψία παρουσίας ασθενειών που αναφέρο- 
νται στο άρθρο 4 του παρόντος καθώς και κάθε διαπιστω- 
νόμενη μη φυσιολογική θνησιμότητα δίθυρων μαλακίων 
σε εκμεταλλεύσεις, ζώνες εκτροφής ή φυσικές κοίτες 
εκμετάλλευσης, καθώς και σε κέντρα καθαρισμού ή σε 
εγκαταστάσεις αποθήκευσης που απορρίπτουν ύδατα στη 
θάλασσα, είναι υποχρεωτικό να αναφέρεται το ταχύτερο 
δυνατό στην αρμόδια τοπική κτηνιατρική αρχή, από τους 
οστρακοκαλλιεργητές ή οποιοδήποτε πρόσωπο τις διαπι¬ 
στώνει. 

2. Στις περιπτώσεις που προβλέπονται στην παράγραφο 
1, η αρμόδια τοπική κτηνιατρική αρχή: 

α) διενεργεί δειματοληψία για την εξέταση των δειγμά¬ 
των σε εγκεκριμένο εργαστήριο, 
β) μέχρις ότου γίνουν γνωστά τα αποτελέσματα της εξέ¬ 
τασης που προβλέπεται στο σημείο α), με απόφασή της 
απαγορεύει την έξοδο μαλακίων από την εκμετάλλευση, 
τη ζώνη εκτροφής ή τις φυσικές κοίτες εκμετάλλευσης, 
καθώς και από τα κέντρα καθαρισμού ή τις προσβεβλημέ¬ 
νες εγκαταστάσεις αποθήκευσης που απορρίπτουν ύδατα 
στη θάλασσα με σκοπό τη μετεγκατάσταση ή την εκ νέου 
βύθιση σε άλλη εκμετάλλευση ή στο υδάτινο περιβάλλον, 

εκτός εάν υπάρχει άδειά της. 

3. Η αρμόδια τοπική κτηνιατρική αρχή κοινοποιεί κάθε 
λήψη τέτοιας απόφασης στην αρμόδια Κεντρική Διεύ¬ 
θυνση Κτηνιατρικής του Υπουργείου Γεωργίας. 

4. Εάν από την εξέταση που προβλέπεται στην παρά¬ 
γραφο 2 α), δεν αποδειχθεί η παρουσία παθογόνου παρά¬ 
γοντα, αίρονται τα περιοριστικά μέτρα που προβλέπονται 
στην παράγραφο 2 β). 

5. Εάν από την εξέταση που προβλέπεται στην παρά¬ 
γραφο 2, αποδειχθεί η παρουσία παθογόνου παράγοντα, η 
αρμόδια τοπική κτηνιατρική αρχή διαξάγει επιζωοτιολο- 
γική έρευνα για να εξακριβώσει τους πιθανούς τρόπους 
μόλυνσης και για να διαπιστώσει εάν μαλάκια από την 
εκμετάλλευση, τη ζώνη εκτροφής ή τις φυσικές κοίτες 
εκμετάλλευσης μεταφέρθηκαν αλλού με σκοπό την μετε¬ 
γκατάσταση ή την εκ νέου βύθιση πριν τη διαπίστωση της 
μη φυσιολογικής θνησιμότητας. 

Εάν από την επιζωοτιολογική έρευνα προκύψει ότι η 
ασθένεια εισήχθη σε μια ή περισσότερες εκμεταλλεύσεις, 
ζώνες εκτροφής ή φυσικές κοίτες εκμετάλλευσης λόγω 
μεταφοράς μαλακίων, η αρμόδια τοπική κτηνιατρική αρχή 
εφαρμόζει τις διατάξεις που προβλέπονται ανωτέρω στην 
παράγραφο 2. 

Κατά παρέκκλιση από τις διατάξεις του άρθρου 3 παρ. 1 
σημ. γ) του Π. Δ/τος 223/1995 (ΑΥ128), η αρμόδια τοπική 
κτηνιατρική αρχή μπορεί να επιτρέπει εντός του χώρου 
αρμοδιότητός της, την μετά από άδειά της μεταφορά ζώ- 
ντων δίθυρων μαλακίων προς άλλες εκμεταλλεύσεις, ζώ¬ 
νες εκτροφής ή φυσικές κοίτες εκμετάλλευσης, που 
έχουν προσβληθεί από την ίδια ασθένεια. 

6. Η αρμόδια Κεντρική Διεύθυνση Κτηνιατρικής του 
Υπουργείου Γεωργίας ενημερώνει αμέσως την Επιτροπή 
της Ε.Ε. και τα άλλα κράτη μέλη σύμφωνα με τις ισχύου- 

σες κοινοτικές διαδικασίες για τις περιπτώσεις μη φυσιο¬ 
λογικής θνησιμότητας λόγω παθογόνου παράγοντα, για τα 
μέτρα που αποσκοπούν στην ανάλυση και τον έλεγχο της 
κατάστασης, καθώς και για τα αίτια της θνησιμότητας. 

Αρθρο 6 

(Άρθρο 6 της Οδηγίας 95/70/ΕΚ) 

1. Η λήψη και η εργαστηριακή εξέταση των δειγμάτων 
για διεύρυνση των αιτίων της μη φυσιολογικής θνησιμότη¬ 
τας των δίθυρων μαλακίων διενεργούνται βάσει των μεθό¬ 
δων που ορίζονται με την κοινοτική διαδικασία του άρθρου 
10 της Οδηγίας 95/70/ΕΚ. 

2. Το εθνικό εργαστήριο αναφοράς της Ελλάδας που 
διαθέτει εγκαταστάσεις και ειδικευμένο προσωπικό που 
του επιτρέπουν να πραγματοποιεί τις αναλύσεις της παρα¬ 
γράφου 1 ορίζεται στο Παράρτημα Γ' του παρόντος. 

Το εν λόγω εργαστήριο υποχρεούται σε εθνικό επίπεδο 
να εφαρμόζει τους κανόνες του Παραρτήματος Β’ για όλα 
τα εργαστήρια της χώρας που πραγματοποιούν τις αναλύ¬ 
σεις της παραγράφου 1 του παρόντος άρθρου. 

3.0 κατάλογος των εθνικών εργαστηρίων αναφοράς για 
τις νόσους των δίθυρων μαλακίων περιέχεται στο Παράρ¬ 
τημα Γ' του παρόντος. 

4. Το εθνικό εργαστήριο αναφοράς της παραγράφου 2 
του παρόντος, συνεργάζεται με το κοινοτικό εργαστήριο 
αναφοράς που αναφέρεται στο άρθρο 7. 

Άρθρο 7 

(Άρθρο 7 της Οδηγίας 95/70/ΕΚ) 

1. Το κοινοτικό εργαστήριο αναφοράς για τις ασθένειες 
των δίθυρων μαλακίων αναφέρεται στο Παράρτημα Α'. 

2. Με την επιφύλαξη των διατάξεων της απόφασης 90/ 
424/ΕΟΚ του Συμβουλίου της 26ης Ιουνίου 1990 σχετικά 
με ορισμένες δαπάνες στον κτηνιατρικό τομέα και ιδίως 
του άρθρου 28, οι αρμοδιότητες του εργαστηρίου που 
αναφέρεται στην παράγραφο 1 καθορίζονται στο Παράρ¬ 
τημα Β' του παρόντος. 

Άρθρο 8 

(Άρθρο 8 της Οδηγίας 95/70/ΕΚ) 

Εφόσον παρίσταται ανάγκη οι αρμόδιες κτηνιατρικές 
αρχές της χώρας, παρέχουν κάθε αναγκαία συνδρομή 
στους εμπειρογνώμονες της Επιτροπής της Ε.Ε. που 
πραγματοποιούν επιτόπιους ελέγχους στη χώρα σχετικά 
με την εφαρμογή της υπό συμμόρφωση Οδηγίας 95/70/ 
ΕΟΚ με το παρόν Διάταγμα, για την εκπλήρωση της απο¬ 
στολής τους. 

Η αρμόδια Κεντρική Διεύθυνση Κτηνιατρικής του 
Υπουργείου Γεωργίας ενημερώνεται για τα αποτελέσματα 
των πραγματοποιηθέντων ελέγχων και λαμβάνει τα μέτρα 
που κρίνονται αναγκαία. 

Οι έλεγχοι που προβλέπονται στην παράγραφο 1 διε- 
νεργούνται σε συνεργασία με την αρμόδια τοπική κτηνια¬ 
τρική αρχή. 


Άρθρο 9 

(Άρθρο 9 της Οδηγίας 95/70/ΕΚ) 

Παρατίθενται κατωτέρω τα Παραρτήματα Α, Β, Γ και Δ 
τα οποία αποτελούν αναπόσπαστο μέρος του παρόντος 
διατάγματος και έχουν ως εξής: 

ΠΑΡΑΡΤΗΜΑ Α 

ΚΟΙΝΟΤΙΚΟ ΕΡΓΑΣΤΗΡΙΟ ΑΝΑΦΟΡΑΣ 
ΓΙΑ ΤΙΣ ΑΣΘΕΝΕΙΕΣ ΤΩΝ ΔΙΘΥΡΩΝ ΜΑΛΑΚΙΩΝ 
ΙΡΒΕΜΕΒ 
Βοίίθ ΡοδΙαΙβ 133 
17390 ΙΆ ΤΒΕΜΒΙΆϋΕ 
ΡΒΑΝΟΕ 

ΠΑΡΑΡΤΗΜΑ Β 

ΑΡΜΟΔΙΟΤΗΤΕΣ ΤΟΥ ΚΟΙΝΟΤΙΚΟΥ 
ΕΡΓΑΣΤΗΡΙΟΥ ΑΝΑΦΟΡΑΣ 
ΓΙΑ ΤΙΣ ΑΣΘΕΝΕΙΕΣ ΤΩΝ ΜΑΛΑΚΙΩΝ 

Οι αρμοδιότητες του κοινοτικού εργαστηρίου αναφοράς 
είναι οι εξής: 

1) Συντονίζει, σε συνεργασία με την Επιτροπή της Ε.Ε., 
τις μεθόδους που εφαρμόζονται στα κράτη μέλη για τη 
διάγνωση των ασθενειών των μαλακίων, κυρίως δε: 

α) δημιουργώντας και διατηρώντας συλλογή ιστολογι- 
κών αντικειμενοφόρων, στελεχών ή καλλιεργειών των συ¬ 
γκεκριμένων παθογόνων παραγόντων, την οποία θέτει 
στη διάθεση των εγκεκριμένων εργαστηρίων των κρατών 
μελών, 

β) διοργανώνοντας περιοδικές συγκριτικές δοκιμές των 
διαγνιωστικών μεθόδων, που χρησιμοποιούνται σε κοινο¬ 
τικό επίπεδο, 

γ) συλλέγοντας και ταξινομώντας δεδομένα και πληρο¬ 
φορίες που αφορούν τις χρησιμοποιούμενες διαγνωστικές 
μεθόδους και τα αποτελέσματα των δοκιμών που πραγμα¬ 
τοποιούνται στην Κοινότητα, 

δ) χαρακτηρίζοντας τους παθογόνους παράγοντες που 
απομονώνονται βάσει των πλέον σύγχρονων και κατάλλη¬ 
λων μεθόδων για πληρέστερη κατανόηση της επιζωοτιο- 
λογίας της ασθένειας, 

ε) παρακολουθώντας τις διεθνείς εξελίξεις σε ότι 
αφορά την επίβλεψη, την επιζωοτιολογία και την πρόληψη 
των συγκεκριμένων ασθενειών, 

στ) λειτουργώντας ως παρακαταθήκη πραγματογνωμο¬ 
σύνης επί των παθογόνων παραγόντων των συγκεκριμέ¬ 
νων ασθενειών για ταχύτερη διαφορική διάγνωση. 

2) Συμμετέχει ενεργά στη διάγνωση των ασθενειών που 
εκδηλώνονται στα κράτη μέλη πραγματοποιώντας επιβε- 
βαιωτική διάγνωση, χαρακτηρισμό και επιζωοτιολογική με¬ 
λέτη των απομονώσεων παθογόνων παραγόντων που του 
αποστέλλονται. 

3) Διευκολύνει την εκπαίδευση ή την επανεκπαίδευση 
εμπειρογνωμόνων στο πεδίο της διάγνωσης με σκοπό την 
εναρμόνιση των διαγνωστικών μεθόδων σε ολόκληρη την 
Κοινότητα. 

4) Συνεργάζεται, σε ότι αφορά τις μεθόδους διάγνωσης 
εξωτικών ασθενειών, με τα αρμόδια εργαστήρια τρίτων 
χωρών όπου οι ασθένειες αυτές είναι διαδεδομένες. 

ΜΕΡΟΣ Β' 

Αρθρο 10 

(Άρθρο 1 Οδηγίας 95/22/ΕΚ) 
Τροποποίηση του Προεδρικού Διατάγματος 223/1995 (Α' 
128) 

Το άρθρο 24 του Προεδρικού Διατάγματος 223/1995 
«Όροι υγειονομικού ελέγχου που διέπουν τη διάθεση 
στην αγορά ζώων και προϊόντων υδατοκαλλιέργειας, σε 
συμμόρφωση προς τις Οδηγίες 91/67/ΕΟΚ και 93/54/ 
ΕΟΚ του Συμβουλίου και την αόφαση 93/22/ΕΟΚ της 
Επιτροπής» (Α' 128) τροποποιείται ως εξής: 

Α. Στο παράρτημα Β: 

α) Το σημείο Ι.Β. 2 αντικαθίσταται από το ακόλουθο κεί¬ 
μενο: 

«2. Όλες οι εκμεταλλεύσεις της ηπειρωτικής ζώνης ευ- 
ρίσκονται υπό την επιτήρηση της αρμόδιας τοπικής κτη¬ 
νιατρικής αρχής. Έχουν πραγματοποιηθεί δύο επισκέψεις 
για υγειονομικό έλεγχο ετησίως κατά τη διάρκεια τεσσά¬ 
ρων ετών. 

Ο υγειονομικός αυτός έλεγχος έχει πραγματοποιηθεί 
κατά τη διάρκεια των περιόδων του έτους κατά τις οποίες 
η θερμοκρασία του ύδατος ευνοεί την ανάπτυξη αυτών 
των ασθενειών και περιελάμβανε τουλάχιστον: 

- έλεγχο των ψαριών που παρουσίασαν ανωμαλίες, 

- λήψη, βάσει σχεδίου το οποίο καταρτίστηκε σύμφωνα 
με τη διαδικασία του άρθρου 15, δειγμάτων τα οποία απε- 
στάλησαν το ταχύτερο δυνατόν σε εγκεκριμένο εργαστή¬ 
ριο με σκοπό την ανίχνευση των συγκεκριμένων παθογό- 
νων παραγόντων. 

Ωστόσο, οι ζώνες στις οποίες βάσει ιστορικών στοιχείων 
δεν υπάρχουν οι ασθένειες του παραρτήματος Α στήλη 1 
κατάλογος II μπορούν να χαρακτηρίζονται ως εγκεκριμέ¬ 
νες εάν πληρούνται οι ακόλουθες προϋποθέσεις: 

α) Η γεωγραφική τους κατάσταση δεν επιτρέπεται εύ¬ 
κολη εισαγωγή των ασθενειών, 

β) Εφαρμόζεται ένα επίσημο σύστημα ελέγχου των 
ασθενειών για μεγάλη χρονική περίοδο τουλάχιστον δέκα 
ετών κατά την οποία: 

- έχει πραγματοποιηθεί τακτική επιτήρηση κάθε εκτρο¬ 

φής, 

- έχει εφαρμοσθεί σύστημα κοινοποίησης των ασθε¬ 
νειών, 

-δεν έχουν αναφερθεί ασθένειες. 

-η ισχύουσα νομοθεσία προέβλεπε ότι μπορούσαν να ει- 
σαχθούν στην ζώνη μόνον τα ψάρια, αυτά ή γαμέτες που 
προέχονται από μη μολυσμένη ζώνη ή εκμετάλλευση, 
υποκείμενη σε επίσημο έλεγχο και τα οποία παρείχαν 
αντίστοιχες υγειονομικές εγγυήσεις. 

Η περίοδος των δέκα ετών που αναφέρεται στο εδάφιο 
1 μπορεί να μειωθεί σε πέντε έτη βάσει εξετάσεων που 
πραγματοποιούνται από την αρμόδια τοπική κτηνιατρική 
αρχή και εφόσον, πέραν των προϋποθέσεων που εκτίθε¬ 
νται στο εδάφιο 1, η τακτική επιτήρηση κάθε εκτροφής 
αναφερόμενης στο εδάφιο 1 περιελάμβανε κατ’ έτος του¬ 
λάχιστον δύο επισκέψεις υγειονομικού ελέγχου, ο οποίος 
περιλαμβάνει τουλάχιστον: 

-επιθεώρηση των ψαριών που παρουσίαζαν ανωμα¬ 
λίες. 


-λήψη δειγμάτων από 30 τουλάχιστον ψάρια ανά επί¬ 
σκεψη.» 

β) Στο σημείο I. Β προστίθεται το ακόλουθο κείμενο: 
«5. Όταν η χώρα ζητεί έγκριση για μία λεκάνη υδροσυλ- 
λογής ή τμήμα λεκάνης υδροσυλλογής που πηγάζει από 
ένα γειτονικό κράτος μέλος ή είναι κοινή μεταξύ της χώ¬ 
ρας μας και γειτονικού κράτους μέλους υποβάλλει ταυτο- 
χρόνως αίτηση εγκρίσεως σύμφωνα με τις διατάξεις των 
άρθρων 5 ή 10. 

Βάσει των διατάξεων του Προεδρικού Διατάγματος 36/ 
1992 (Α' 17) η χώρα παρέχει αμοιβαία συνδρομή για την 
εφαρμογή του παρόντος διατάγματος και ιδίως για την τή¬ 
ρηση της παρούσας παραγράφου». 

γ) Στο σημείο Ι.Δ. 1 η τελευταία φράση αντικαθίσταται 
από το ακόλουθο κείμενο: 

«Η τελευταία αναστέλλει αμέσως την έγκριση της ζώνης 
ή τμήματος της ζώνης αυτής εφόσον το τμήμα της ζώνης 
για το οποίο διατηρείται η έγκριση εξακολουθεί να είναι 
σύμφωνα με τον ορισμό του σημείου Α». 

δ) Το σημείο Ι.Δ. 5 αντικαθίσταται από το ακόλουθο κεί¬ 
μενο: 

«5. Σε περίπτωση θετικών αποτελεσμάτων, η αρμόδια 
κεντρική Διεύθυνση Κτηνιατρικής του Υπουργείου Γεωρ¬ 
γίας αποσύρει την έγκριση της ζώνης ή του τμήματος της 
ζώνης που μνημονεύονται στο σημείο 1.» 

ε) Η εισαγωγική φράση του σημείου Ι.Δ. 6 αντικαθίστα¬ 
ται από το ακόλουθιο κείμενο: 

«6. Η αποκατάσταση της εγκρίσεως της ζώνης, ή του 
τμήματος της ζώνης που μνημονεύονται στο σημείο 1 
υπόκειται στους ακόλουθους όρους». 

στ) Το σημείο Ι.Δ. 7 αντικαθίσταται από το ακόλουθο 
κείμενο: 

«7. Η αρμόδια κεντρική Διεύθυνση Κτηνιατρικής του 
Υπουργείου Γεωργίας ενημερώνει την Επιτροπή και τα 
άλλα κράτη μέλη για την αναστολή, την αποκατάσταση και 
την αφαίρεση της έγκρισης της ζώνης, ή του τμήματος της 
ζώνης που μνημονεύονται στο σημείο 1.» 

ζ) Το σημείο ΙΙ.Α αντικαθίσταται από το ακόλουθο κεί¬ 
μενο: 

«Α. Μια παράκτια ζώνη αποτελείται από μέρος παραλίας 
ή θαλάσιου νερού ή εκβολής ποταμού, η οποία έχει σαφή 
γεωγραφικά όρια και συνιστά ομοιγενής υδρολογικό σύ¬ 
στημα ή σειρά αυτών των συστημάτων. Ενδεχομένως, 
μπορεί να θεωρηθεί ως παράκτια ζώνη το τμήμα της παρα¬ 
λίας ή του θαλάσσιου νερού ή εκβολή που περιλαμβάνεται 
μεταξύ των στομίων δύο υδάτινων ρευμάτων ή ακόμα το 
τμήμα της παραλίας ή του θαλάσσιου νερού ή εκβολής πο¬ 
ταμού όπου βρίσκονται μια ή περισσότερες εκμεταλλεύ¬ 
σεις, εφόσον και από τις δύο πλευρές της εκμετάλλευσης 
ή των εκμεταλλεύσεων προβλέπεται ζώνη ασφαλείας, η 
έκταση της οποίας καθορίζεται κατά περίπτωση από την 
Επιτροπή της Ε.Ε. με την κοινοτική διαδικασία που προ- 
βλέπεται στο άρθρο 26 της οδηγίας 91/67/ΕΟΚ.». 

η) Το σημείο II.Δ αντικαθίσταται από το ακόλουθο κεί¬ 
μενο: 

«Δ. Αναστολή, αποκατάσταση και αφαίρεση της έγκρι¬ 
σης 

Εφαρμόζεται οι ίδιοι κανόνες με αυτούς που προβλέπο- 
νται στον τίτλο Ι.Δ. Ωστόσο, όταν η ζώνη αποτελείται από 
σειρά υδρολογικών συστημάτων, η αναστολή, η αποκατά- 





6916 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


στάση και η αφαίρεση της έγκρισης μπορούν να αφορούν 
ένα τμήμα της εν λόγω σειράς, εφόσον το τμήμα αυτό έχει 
σαφή γεωγραφικά όρια και αποτελεί ομοιογενές υδρολο- 
γικό σύστημα και εφόσον το τμήμα για το οποίο διατηρεί¬ 
ται η έγκριση παραμένει σύμφωνο με τον ορισμό που περι¬ 
λαμβάνεται στο σημείο Α.» 

θ) Στο σημείο ΙΙΙ.Δ. 1, η τελευταία φράση αντικαθίσταται 
από το ακόλουθο κείμενο: 

«Η τελευταία αυτή αναστέλλει αμέσως την έγκριση της 
ζώνης ή, εάν η ζώνη αποτελείται από σειρά υδρολογικών 
συστημάτων, τμήματος της εν λόγω σειράς, εφόσον αυτό 
το τμήμα έχει σαφή γεωγραφικά όρια και αποτελεί ομοιο¬ 
γενές υδρολογικό σύστημα και εφόσον το τμήμα για το 
οποίο διατηρείται η έγκριση παραμένει σύμφωνο με τον 
ορισμό που περιλαμβάνεται στο σημείο Α.» 

ι) Το σημείο ΙΙΙ.Δ 5 αντικαθίσταται από το ακόλουθο κεί¬ 
μενο: 

«5. Σε περίπτωση θετικών αποτελεσμάτων, η αρμόδια 
κεντρική Διεύθυνση Κτηνιατρικής του Υπουργείου Γεωρ¬ 
γίας αποσύρει την έγκριση της ζώνης ή του τμήματος της 
ζώνης που μνημονεύονται στο σημείο 1.» 

κ) Η εισαγωγική φράση του σημείου ΙΙΙ.Δ. 6 αντικαθίστα¬ 
ται από το ακόλουθο κείμενο: 

«6. Η αποκατάσταση της εγκρίσεως της ζώνης ή του 
τμήματος της ζώνης που μνημονεύονται στο σημείο 1 

υπόκειται στους ακόλουθους όρους:» 

λ) Το σημείο ΙΙΙ.Δ. 7 αντικαθίσταται από το ακόλουθο 

κείμενο: 

« 7 . Η αρμόδια κεντρική Διεύθυνση Κτηνιατρικής του 
Υπουργείου Γεωργίας ενημερώνει την Επιτροπή της Ε.Ε. 
και τα άλλα κράτη μέλη για την αναστολή, την αποκατά¬ 
σταση και την αφαίρεση της έγκρισης της ζώνης ή του 
τμήματος της ζώνης που μνημονεύονται στο σημείο 1.» 

Β. Στο παράρτημα Γ: 

α) Το σημείο Ι.Α αντικαθίσταται από το ακόλουθο κεί¬ 
μενο: 

«Α. Χορήγηση της έγκρισης 

Για να εγκριθεί μια εκμετάλλευση πρέπει να ανταποκρί- 

νεται στους ακόλουθους όρους: 

1. Πρέπει να υδροδοτείται από φρέαρ, γεώτρηση ή 
πηγή. Εάν το εν λόγω σημείο υδροδότησης ευρίσκεται σε 
κάποια απόσταση από την εκμετάλλευση, το νερό πρέπει 
να παρέχεται απ' ευθείας στην εκμετάλλευση και μέσω 
σωλήνος ή, με έγκριση της αρμόδιας τοπικής κτηνιατρικής 
αρχής, μέσω ανοικτού αγωγού ή φυσικού αγωγού, εφόσον 
αυτό δεν αποτελεί πηγή μόλυνσης για την εκμετάλλευση 
και εφόσον δεν διευκολύνει την είσοδο αγρίων ψαριών. Ο 
σωλήνας νερού πρέπει να ευρίσκεται υπό τον έλεγχο της 
εκμετάλλευσης και, εφόσον αυτό δεν είναι δυνατόν, της 
αρμόδιας τοπικής κτηνιατρικής αρχής. 

2. Κατάντη της εκμετάλλευσης πρέπει να υπάρχει φυ¬ 
σικό ή τεχνητό εμπόδιο, ώστε να μη μπορούν τα ψάρια να 
διεισδύσουν στη συγκεκριμένη εκμετάλλευση. 

3. Εάν είναι αναγκαίο, η εκμετάλλευση πρέπει να προ¬ 
στατεύεται έναντι του πλημμυρίσματος και της διείσδυ¬ 
σης νερού. 

4. Πρέπει να πληροί, πτυΐβΐίδ πταΐαπάίδ, τους όρους που 
προβλέπονται στο παράρτημα Β.Ι.Β. Εξάλλου, εάν η 
έγκριση ζητείται βάσει ιστορικών στοιχείων σύμφωνα με 
επίσημο σύστημα ελέγχου των ασθενειών που υπάρχει 


τουλάχιστον για περίοδο δέκα ετών, η εκμετάλλευση πρέ¬ 
πει να πληροί τις ακόλουθες συμπληρωματικές προϋπο¬ 
θέσεις: 

-να έχει υποβληθεί τουλάχιστον μία φορά κατ’ έτος σε 
κλινικό έλεγχο και δειγματοληψία για την ανίχνευση των 
συγκεκριμένων παθογόνων παραγόντων σε εγκεκριμένο 
εργαστήριο, 

5. Στην εκμετάλλευση μπορούν να επιβάλλονται συ¬ 
μπληρωματικά μέτρα από την αρμόδια τοπική κτηνιατρική 
αρχή, εφόσον αυτό κρίνεται αναγκαίο για να εμποδισθεί η 
εισαγωγή ασθενειών. Τα εν λόγω μέτρα δύνανται να περι¬ 
λαμβάνουν τη δημιουργία προστατευτικής ζώνης γύρω 
από την εκμετάλλευση, στην οποία εφαρμόζεται πρό¬ 
γραμμα επιτήρησης και τη θέσπιση προστασίας έναντι της 
εισαγωγής τυχόν φορέων ή ξενιστών παθογόνων παραγό¬ 
ντων. 

6. Ωστόσο: 

α) Μία νέα εκμετάλλευση που πληροί τους όρους των 
ανωτέρω σημείων 1, 2, 3 και 5 αλλά που αρχίζει τις δρα¬ 
στηριότητες της με ψάρια, αυτά ή γαμέτες που προέρχο¬ 
νται από εγκεκριμένη ζώνη ή εγκεκριμένη εκμετάλλευση 
κειμένη σε μη εγκεκριμένη ζώνη, μπορεί να εγκρίνεται 
χωρίς να υποβάλλεται στην απαιτούμενη για τη χορήγησή 
της δειγματοληψία. 

β) Μια εκμετάλλευση που πληροί τους όρους των ανω¬ 
τέρω σημείων 1,2,3 και 5, η οποία ξαναρχίζει τις δραστη- 
ριότητές της μετά από διακοπή, με ψάρια, αυτά ή γαμέτες 
που προέρχονται από εγκεκριμένη ζώνη ή εγκεκριμένη 
εκμετάλλευση κειμένη σε μη εγκεκριμένη ζώνη, μπορεί 
να εγκρίνεται χωρίς να υποβάλλεται στην απαιτούμενη για 
την χορήγησή της δειγματοληψία, υπό τον όρο ότι: 

-το υγειονομικό ιστορικό της εκμετάλλευσης για τα τέσ¬ 
σερα τελευταία χρονιά δραστηριότητας της εκμετάλλευ¬ 
σης είναι γνωστό στην αρμόδια τοπική κτηνιατρική αρχή. 
Ωστόσο, όταν η περίοδος δραστηριότητας της σχετικής 
εκμετάλλευσης είναι μικρότερη από τέσσερα χρόνια, θα 
λαμβάνεται υπόψη η περίοδος πραγματικής δραστηριότη¬ 
τας της εκμετάλλευσης. 

-όσον αφορά τις ασθένειες που προβλέπονται στο πα¬ 
ράρτημα Α κατάλογος II, δεν έχουν επιβληθεί στην επιχεί¬ 
ρηση περιοριστικά μέτρα υγειονομικού ελέγχου και δεν 
έχουν σημειωθεί προηγούμενα κρούσματα των ασθενειών 
αυτών. 

-πριν από την εισαγωγή των ψαριών, των αυγών ή των 
γαμετών έγινε στην επιχείρηση καθαρισμός και απολύ¬ 
μανση ακολουθούμενη από υγειονομικό κενό ελάχιστης 
διάρκειας 15 ημερών υπό επίσημο έλεγχο.» 

β) το σημείο II.Α. 1 αντικαθίσταται από το ακόλουθο κεί¬ 
μενο: 

«1. Πρέπει να υδροδοτείται με σύστημα που περιλαμβά¬ 
νει εγκατάσταση ικανή να καταστρέφει τους παράγοντες 
των ασθενειών που αναφέρονται στο παράρτημα Α στήλη 
1 κατάλογος II. Τα αναγκαία αυτά κριτήρια για την ομοιό¬ 
μορφη εφαρμογή των διατάξεων αυτών, και ιδίως των σχε¬ 
τικών με την ορθή λειτουργία αυτού του συστήματος κα¬ 
θορίζονται με τη διαδικασία του άρθρου 26 της οδηγίας 
91/67/ΕΟΚ.» 

γ) Στο σημείο ΙΙ.Α προστίθεται το ακόλουθο κείμενο: 

«3. Ωστόσο: 

α) Μια νέα εκμετάλλευση που πληροί τους όρους των 
ανωτέρω σημείων 1 και 2 αλλά που αρχίζει τις δραστηριό¬ 
τητες της με ψάρια, αυγά ή γαμέτες που προέρχονται από 
εγκεκριμένη ζώνη ή εγκεκριμένη εκμετάλλευση κειμένη 
σε μη εγκεκριμένη ζώνη, μπορεί να εγκρίνεται χωρίς να 
υποβάλλεται στην απαιτούμενη για τη χορήγησή της διεγ- 
ματοληψία. 

β) Μια εκμετάλλευση που πληροί τους όρους των ανω¬ 
τέρω σημείων 1 και 2, η οποία ξαναρχίζει τις δραστηριότη- 
τές της μετά από διακοπή, με ψάρια, αυγά ή γαμέτες που 
προέρχονται από εγκεκριμένη ζώνη ή εγκεκριμένη εκμε¬ 
τάλλευση κειμένη σε μη εγκεκριμένη ζώνη, μπορεί να 
εγκρίνεται χωρίς να υποβάλλεται στην απαιτούμενη για τη 
χορήγησή της διεγματοληψία, υπό το όρο ότι: 

-το υγειονομικό ιστορικό της εκμετάλλευσης για τα τέσ¬ 
σερα τελευταία χρόνια δραστηριότητας της εκμετάλλευ¬ 
σης είναι γνωστό στην αρμόδια τοπική κτηνιατρική αρχή. 
Ωστόσο, όταν η περίοδος δραστηριότητας της σχετικής 
εκμετάλλευσης είναι μικρότερη από τέσσερα χρόνια, θα 
λαμβάνεται υπόψη η περίοδος πραγματικής δραστηριότη¬ 
τας της εκμετάλλευσης. 

-όσον αφορά τις ασθένεις που προβλέπονται στο πα¬ 
ράρτημα Α κατάλογος II, δεν έχουν επιβληθεί στην επιχεί¬ 
ρηση περιοριστικά μέτρα υγειονομικού ελέγχου και δεν 
έχουν σημειωθεί προηγούμενα κρούσματα των ασθενειών 
αυτών. 

-πριν από την εισαγωγή των ψαριών, των αυγών ή των 
γαμετών έγινε στην επιχείρηση καθαρισμός και απολύ¬ 
μανση ακολουθούμενη από υγειονομικό κενό ελάχιστης 
διάρκειας 15 ημερών υπό επίσημο έλεγχο.» 

δ) Το σημείο III.Α.1 αντικαθίσταται από το ακόλουθο 
κείμενο: 

«1. Πρέπει να υδροδοτείται με σύστημα που περιλαμβά¬ 
νει εγκατάσταση ικανή να καταστρέφει τους παράγοντες 
των ασθενειών που αναφέρονται στο παράρτημα Α στήλη 
1 κατάλογος II. Τα αναγκαία κριτήρια για την ομοιόμορφη 
εφαρμογή των διατάξεων αυτών, και ιδίως των σχετικών 
με την ορθή λειτουργία αυτού του συστήματος καθορίζο¬ 
νται με τη διαδικασία του άρθρου 26.» 
ε) Στο σημείο III. Α προστίθεται το ακόλουθο σημείο: 
«ε. Ωστόσο: 

α) Μια νέα εκμετάλλευση που πληροί τους όρους των 
ανωτέρω σημείων 1 και 2, αλλά που αρχίζει τις δραστηριό¬ 
τητες της με μαλάκια που προέρχονται από εγκεκριμένη 
ζώνη ή εγκεκριμένη εκμετέλλευση κειμένη σε μη εγκεκρι¬ 
μένη ζώνη, μπορεί να εγκρίνεται χωρίς να υποβάλλεται 
στην απαιτούμενη για τη χορήγησή της δειγματοληψία. 


β) Μια εκμετάλλευση που πληροί του όρους των ανω¬ 
τέρω σημείων 1 και 2, η οποία ξαναρχίζει τις δραστηριότη¬ 
τες της μετά από διακοπή, με μαλάκια που προέρχονται 
από εγκεκριμένη ζώνη ή εγκεκριμένη εκμετάλλευση κει¬ 
μένη σε μη εγκεκριμένη ζώνη, μπορεί να εγκρίνεται χωρίς 
να υποβάλλεται στην απαιτούμενη για τη χορήγησής της 
δειγματοληψία, υπό τον όρο ότι: 

- το υγειονομικό ιστορικό της εκμετάλλευσης για τα 
τέσσερα τελευταία χρόνια δραστηριότητας της εκμετάλ¬ 
λευσης είναι γνωστό στην αρμόδια τοπική κτηνιατρική 

αρχή, 

-όσον αφορά τις ασθένειες που προβλέπονται στο πα¬ 
ράρτημα Α κατάλογος II, δεν έχουν επιβληθεί στην επιχεί¬ 
ρηση περιοριστικά μέτρα υγειονομικού ελέγχου και δεν 
έχουν σημειωθεί προηγούμενα κρούσματα των ασθενειών 
αυτών. 

-πριν από την εισαγωγή των μαλακίων έγινε στην επιχεί¬ 
ρηση καθαρισμός και απολύμανση ακολουθούμενη απο 
υγειονομικό κενό ελάχιστης διάρκειας 15 ημερών υπό επί¬ 
σημο έλεγχο.» 

Άρθρο 11 

Κυρώσεις 

Οι παραβάτες του παρόντος Διατάγματος τιμωρούνται 
σύμφωνα με τις προβλεπόμενες από το άρθρο 23 του Ν. 
248/1914 (Α' 110), όπως αυτό προστέθηκε με το άρθρο 
πρώτο του Ν. 4085/1960 (Α' 110), διατάξεις. 

Άρθρο 12 

(Άρθρο 13 της Οδηγίας 95/70/ΕΚ και 
Άρθρο 2 της Οδηγίας 95/22/ΕΚ) 

Η ισχύς της παρόντος διατάγματος αρχίζει από την ημε¬ 
ρομηνία δημοσίευσής του στην Εφημερίδα της Κυβερνή- 
σεως εκτός από το άρθρο 10 το οποίο ισχύει από 1 ης Ιου¬ 
λίου 1996. 

Στον Υφυπουργό Γεωργίας αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 1 Οκτωβρίου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΣΤΑΝΤΙΝΟΣ ΣΤΕΦΑΝΟΠΟΥΛΟΣ 

01 ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠ. ΓΕΩΡΓΙΑΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΒ * ΡΑΧ 52 34 312 

ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 

5225 761 

ΘΕΣΣΑΛΟΝΙΚΗ 

(031) 423 956 

5230 841 

Βασ. Όλγας 188, 1ος όρ. - Τ.Κ. 546 55 

Πληροφορίες δημοσιευμάτων λοιπών Φ.Ε.Κ. 

5225 713 

ΠΕΙΡΑΙΑΣ 

4136 402 


5249 547 

Νικήτα 6-8 Τ.Κ. 185 31 

4171 307 

Πώληση Φ.Ε.Κ. 

5239 762 

ΠΑΤΡΑ 

(061) 271 249 

Φωτοαντίγραφα παλαιών Φ.Ε.Κ. 

5248 141 

Κορίνθου 327 Τ.Κ. 262 23 

224 581 

Βιβλιοθήκη παλαιών Φ.Ε.Κ. 

5248 188 

ΙΩΑΝΝΙΝΑ 

(0651) 21 901 

Οδηγίες για δημοσιεύματα Α.Ε. - Ε.Π.Ε. 

5248 785 

Διοικητήριο Τ.Κ. 454 44 

Εγγραφή Συνδρομητών Φ.Ε.Κ. και 


ΚΟΜΟΤΗΝΗ 

(0531) 22 637 

αποστολή Φ.Ε.Κ. 

5248 320 

Δημοκρατίας 1 Τ.Κ. 691 00 

26 522 


ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


- Μέχρι 8 σελίδες 150 δρχ. 

- Από 9 μέχρι 16 σελίδες 300 δρχ. 

- Από 16 σελίδες και άνω προσαύξηση 100 δρχ. ανά δσέλιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Κ.Α.Ε. Προϋπολογισμού Κ.Α.Ε. εσόδου υπέρ 
Τευ Χ°ς _2531_ ΤΑΠΕΤ 3512 _ 

Α' (Νόμοι, Π.Δ., Συμβάσεις κ.λπ.) 50.000 δρχ. 2.500 δρχ. 

Β' (Υπουργικές αποφάσεις κ.λπ.) 50.000 » 2.500 » 

Γ' (Διορισμοί, απολύσεις κ.λπ. Δημ. Υπαλλήλων) 10.000 » 500 >> 

Δ' (Απαλλοτριώσεις, πολεοδομία κ.λπ.) 50.000 >> 2.500 » 

Αναπτυξιακών Πράξεων (Τ.Α.Π.Σ.) 25.000 » 1.250 

Ν.Π.Δ,Δ. (Διορισμοί κ.λπ. προσωπικού Ν.Π.Δ.Δ.) 10.000 » 500 

Παράρτημα ( Πίνακες επιτυχόντων διαγωνισμών) 5.000 » 250 

Δελτίο Βιομηχανικής Ιδιοκτησίας (Δ Ε. Β.Ι.) 10.000 » 500 

Ανωτάτου Ειδικού Δικαστηρίου (Α.Ε.Δ.) 3.000 >> 150 >* 

Ανωνύμων Εταιρειών & Ε.Π.Ε. 250.000 >> 12.500 >· 

Προκηρύξεων Α.Σ.Ε. Π. 10-000 “ _ 500 » _ 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 200.000 » _ 1°· 000 ” _ 

► Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέρα των παραπάνω αναφερομένων ποσών με τα ταχυδρομικά τέλη και μπο 
ρεί να στέλνονται με επιταγή και σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γ ραμμάτια δεν γίνονται δεκτά. __ 

Οι υπηρεσίες του κοινού λειτουργούν καθημερινά από 08.00 έως 13.00_ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






